ตีหัวจ่านิวตร.เผย 8 ผู้ต้องหามอบตัวแล้ว แต่เป็นคดีกล่าวหารอง ผบ.ตร.อยู่เบื้องหลัง
ตร.เผย 8 ผู้ต้องหามอบตัวแล้ว คดีกล่าวหารอง ผบ.ตร.อยู่เบื้องหลังตีหัวจ่านิว ขณะที่คดีทำร้ายร่างกาย พนักงานสอบสวนสอบปากคำพยานไปแล้ว 15-20 ปาก ส่วนเอกชัย ร้องกองปราบช่วยรับคดีไปทำแทน เผยโดนดักทำร้าย 9 ครั้ง พอจับคนทำได้ 2 คดี กลับรีบปิดคดี10 ก.ค.2562 ความคืบหน้ากรณีเหตุการณ์ทำร้ายร่างกาย สิรวิชญ์ เสรีธิวัฒน์ หรือ จ่านิวนักกิจกรรมทางการเมือง กลุ่ม Start up people จนบาดเจ็บสาหัส เมื่อวันที่ 28 มิ.ย.ที่ผ่านมา ณ ปากซอยรามอินทรา 109 กรุงเทพฯ โดยที่เหตุการณ์ความรุนแรงครั้งนี้ นับว่าเป็นครั้งที่ 2 แล้ว ที่กลุ่มบุคคลนิรนามได้กระทำความรุนแรงต่อเขา และที่ผ่านมาได้มีนักกิจกรรมทางการเมือง ที่ส่งเสริมประชาธิปไตยและสิทธิมนุษยชนถูกทำร้ายร่างกายมาไม่น้อยกว่า 16 ครั้ง แต่ทว่าเจ้าหน้าที่รัฐแทบทั้งหมดไม่สามารถดำเนินการจับตัวผู้กระทำผิดมาลงโทษได้เลยนั้นล่าสุด วันนี้ รายงานว่า พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ (สตช.) พร้อมด้วย พ.ต.อ.ศิริวัฒน์ ดีพอ โฆษกกองบังคับการปราบปรามอาชญากรรมทางเทคโนโลยี (บก.ปอท.) และเจ้าหน้าที่ที่เกี่ยวข้อง แถลงข่าวชี้แจงกรณีโซเชียลมีเดียแชร์ภาพและข้อความระบุ พล.ต.อ.ชัยวัฒน์ เกตุวรชัย รองผู้บัญชาการตำรวจแห่งชาติ (รอง ผบ.ตร.) อยู่เบื้องหลังเหตุทำร้าย สิรวิชญ์ ซึ่งข้อความระบุว่า ว่า ข่าวดังกล่าวไม่เป็นเป็นความจริง บิดเบือน หวังผลให้เกิดความเสียหายต่อ พล.ต.อ.ชัยวัฒน์ และสำนักงานตำรวจแห่งชาติ รวมถึงเกิดความตื่นตระหนกในสังคม ซึ่ง ปอท. ได้สืบสวนพบกลุ่มบุคคลจำนวน 13 คน ที่ทำหน้าที่นำเข้าข้อมูลดังกล่าวสู่ระบบคอมพิวเตอร์ และช่วยกันแชร์ข่าวแถลงยังระบุด้วยว่า วานนี้(9 ก.ค.62) ผู้ต้องหาเข้ารับทราบข้อกล่าวหาแล้ว 8 ราย โดยยอมรับว่าแชร์ข่าวจริง แต่ไม่ทราบว่าเป็นข่าวปลอม อีกทั้งการสืบสวนยังพบว่า ผู้ต้องหาทั้งหมดไม่รู้จักกัน แต่มีความชื่นชอบแนวทางด้านการเมืองในทิศทางเดียวกัน และไม่ได้รับผลประโยชน์ในการส่งต่อข้อความแต่อย่างใดสำหรับการกระทำดังกล่าวเข้าข่ายความผิดในข้อหา นำเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จโดยประการที่น่าจะก่อให้เกิดความตื่นตระหนกในหมู่ประชาชนตามมาตรา 14(2) พ.ร.บ.ว่าด้วยการกระทําความผิดเกี่ยวกับคอมพิวเตอร์ซึ่งมีอัตราโทษจำคุกไม่เกินห้าปีหรือปรับไม่เกิน 100000 บาทหรือทั้งจำทั้งปรับขณะเดียวกัน ตำรวจยังสืบสวนพบว่าในกลุ่มผู้ต้องหา มี 3-4 คนที่ใช้บัญชีโซเชียลมีเดียปลอมหรืออวตาร เพื่อปกปิดตัวตน ป้องกันตำรวจสืบสวนจับกุม ส่วนอีก 5 คนที่เหลือ จะเข้ามอบตัวกับพนักงานสอบสวนในสัปดาห์นี้ อย่างไรก็ตาม การสอบสวนตำรวจทราบแล้วว่ามีบุคคลที่สร้างเนื้อหาข่าวปลอม เพื่อให้กลุ่มผู้ต้องหาทั้ง 13 คน แชร์ต่อโดยจะติดตามจับกุมเร็ว ๆ นี้ ซึ่งคดีนี้พนักงานสอบสวน ได้มีการสอบปากคำ รอง ผบ.ตร.และ พล.ต.ต.จิรภพ ภูริเดช ผู้การกองปราบ ประกอบสำนวนแล้ว ซึ่ง พล.ต.อ.ชัยวัฒน์ ไม่ทราบสาเหตุว่าทำไมถึงถูกพาดพิงให้เกิดความเสียหายกับกรณีทำร้ายจ่านิวพ.ต.อ.กฤษณะ กล่าวว่า คดีทำร้ายร่างกาย จ่านิว พนักงานสอบสวนสอบปากคำพยานไปแล้ว 15-20 ปาก และตรวจสอบกล้องวงจรปิดเส้นทางการหลบของคนร้าย พบว่าบางจุดชำรุดเสียหายจับภาพคนร้ายไม่ได้ อย่างไรก็ตามจากการสืบสวนคนร้ายน่าจะเตรียมตัวมาอย่างดี อาศัยช่วงที่การจราจรติดขัดลงมือก่อเหตุ ขอให้ทางผู้เสียหายและสังคมมั่นใจว่าตำรวจยังคงทำคดีนี้อย่างเต็มที่วันเดียวกัน รายงานว่าที่กองบังคับการปราบปราม (บก.ป.) เอกชัย หงส์กังวาน อายุ 42 ปีและอนุรักษ์ เจนตวนิชย์ หรือ ฟอร์ด เส้นทางสีแดงอายุ 51 ปี นักเคลื่อนไหวทางการเมือง พร้อมด้วยกลุ่มคนอยากเลือกตั้งกว่า 10 คน เข้าพบ พ.ต.ท.ชนินทร ง่วนสน สว.(สอบสวน) กก.1บก.ป. เพื่อยื่นเรื่องขอให้กองปราบฯ ช่วยรับโอนคดีที่ถูกกลุ่มชายฉกรรจ์ดักทำร้ายจากตำรวจท้องที่มาดำเนินการแทน อ้างคดีทั้งหมดยังไม่มีความคืบหน้าเท่าที่ควรเอกชัย กล่าวว่า ตั้งแต่อดีตจนถึงปัจจุบันตนเคยถูกกลุ่มผู้ไม่หวังดีดักทำร้ายและทำลายทรัพย์สินเสียหายรวมถึง 9 คดีแบ่งเป็นถูกทำร้ายร่างกาย 7 คดี เผารถยนต์อีก 2 คดี ซึ่งมีเพียง 2 คดีเท่านั้นที่จับกุมตัวผู้ก่อเหตุได้ แต่ตำรวจกลับรีบปิดคดี ไม่มีการขยายผลติดตามจับกุมคดีที่เหลือ ทั้งๆที่ช่วงเกิดเหตุได้ปากคำไปว่าผู้ที่ก่อเหตุนั้นมีด้วยกันทั้งหมด 3 คน แต่ตำรวจก็ยังนิ่งเฉย คดีอื่นๆยังตามจับตัวคนร้ายไม่ได้เลยผมคิดว่าคดีของผมไม่มีความโปร่งใสและไม่คืบหน้า ส่วนหนึ่งอาจเป็นเพราะมีผู้มีอิทธิพลเข้ามาขัดขวางการสอบสวนสืบสวน เพื่อทำให้คดีล่าช้า ด้วยเหตุนี้จึงมาร้องกองปราบฯให้รับคดีแทน เพราะเชื่อในศักยภาพแที่ดีกว่าตำรวจท้องที่เอกชัย กล่าวรายงานข่าวระบุว่า เบื้องต้นได้สอบปากคำผู้เสียหาย เพื่อนำมาพิจารณาควบคู่กับพยานหลักฐานที่นำมามอบให้ ก่อนส่งเรื่องต่อให้กับผู้บังคับบัญชาพิจารณาสั่งดำเนินการต่อไป
ตร.เผย 8 ผู้ต้องหามอบตัวแล้ว คดีกล่าวหา รอง ผบ.ตร.อยู่เบื้องหลัง ตีหัวจ่านิว ขณะที่คดีทำร้ายร่างกาย พนักงานสอบสวนสอบปากคำพยานไปแล้ว 15-20 ปาก ส่วน เอกชัย ร้องกองปราบช่วยรับคดีไปทำแทน
พ.ร.บ.คอมพิวเตอร์,สิรวิชญ์ เสรีธิวัฒน์,จ่านิว,ชัยวัฒน์ เกตุวรชัย,เอกชัย หงส์กังวาน,การทำร้ายร่างกาย,ความรุนแรงทางการเมือง,ฟอร์ด เส้นทางสีแดง